รัฐบาลไทย-ข่าวทำเนียบรัฐบาล-ผลประชุม ก.ค.ศ. 14/2560
วันพฤหัสบดีที่ 21 กันยายน 2560
ผลประชุม ก.ค.ศ. 14/2560
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2560 เมื่อวันพุธที่ 20 กันยายน 2560 ณ ห้องประชุมสํานักงานคณะกรรมการการอาชีวศึกษา โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุม
ข่าวสํานักงานรัฐมนตรี498/2560
ผลประชุม ก.ค.ศ.14/2560
ผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 14/2560 เมื่อวันพุธที่ 20 กันยายน 2560 ณ ห้องประชุมสํานักงานคณะกรรมการการอาชีวศึกษา โดย นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ เป็นประธานการประชุม และนายพินิจศักดิ์ สุวรรณรังค์ เลขาธิการ ก.ค.ศ. ในฐานะเลขานุการ ก.ค.ศ. ร่วมประชุม ซึ่งได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
•เห็นชอบหลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งศึกษานิเทศก์สังกัดสํานักงานคณะกรรมการการศึกษาขั้นพื้นฐาน(สพฐ.)โดยสรุปสาระสําคัญได้ดังนี้
ผู้มีสิทธิเข้ารับการคัดเลือกต้องมีคุณสมบัติดังนี้
-เป็นข้าราชการครูและบุคลากรทางการศึกษา สังกัด สพฐ.
- มีวุฒิไม่ต่ํากว่าปริญญาตรีทางการศึกษา หรือทางอื่นที่ ก.ค.ศ. กําหนดเป็นคุณสมบัติเฉพาะสําหรับตําแหน่งศึกษานิเทศก์
- ดํารงตําแหน่งครูมาแล้วไม่น้อยกว่า 4 ปี สําหรับผู้มีวุฒิปริญญาตรี และ 2 ปี สําหรับผู้มีวุฒิปริญญาโท ขึ้นไป หรือ
- ดํารงตําแหน่งอื่นที่ ก.ค.ศ. เทียบเท่า ได้แก่ เคยดํารงตําแหน่งอาจารย์ 1 ไม่น้อยกว่า 6 ปี สําหรับผู้มีวุฒิปริญญาตรี และ 4 ปี สําหรับผู้มีวุฒิปริญญาโทขึ้นไป หรือ เคยดํารงตําแหน่งไม่ต่ํากว่าอาจารย์ 2 รับเงินเดือนในระดับ 6
- มีใบอนุญาตประกอบวิชาชีพบุคลากรทางการศึกษาอื่น (ศึกษานิเทศก์)
ผู้สมัครต้องเลือกสมัครเข้ารับการคัดเลือกในสํานักงานเขตพื้นที่การศึกษาประถมศึกษา หรือในสํานักงานเขตพื้นที่การศึกษามัธยมศึกษา เพียงแห่งเดียวเท่านั้นและต้องรับรองตนเองด้วยว่าในวันบรรจุและแต่งตั้งตนเองไม่ติดเงื่อนไขอื่นใดที่ ก.ค.ศ. กําหนด
ให้สํานักงานคณะกรรมการการศึกษาขั้นพื้นฐาน ดําเนินการในการกําหนดวันและเวลาในการคัดเลือกดําเนินการและบริหารจัดการเกี่ยวกับการออกข้อสอบภาค ก และกําหนดตัวชี้วัด องค์ประกอบการประเมินและคะแนนการประเมิน ภาค ข ตามหลักสูตรที่ ก.ค.ศ. กําหนด
ให้คณะกรรมการศึกษาธิการจังหวัด (กศจ.) เป็นผู้ดําเนินการคัดเลือก
เกณฑ์การตัดสินผู้ได้รับการคัดเลือกต้องได้คะแนนภาค ก และภาค ข ไม่ต่ํากว่าร้อยละ 50 และต้องได้คะแนนรวมทั้งสองภาค ไม่ต่ํากว่าร้อยละ 60
ให้ศึกษาธิการจังหวัดเป็นผู้สั่งบรรจุและแต่งตั้งโดยความเห็นชอบของ กศจ. โดยจะบรรจุและแต่งตั้งผู้ที่ได้รับการคัดเลือกที่มีคุณสมบัติครบถ้วนตามมาตรฐานตําแหน่งและผ่านการพัฒนาฯ เท่านั้น
ขึ้นบัญชีผู้ได้รับการคัดเลือก 1 ปี นับแต่วันประกาศขึ้นบัญชี
•อนุมัติกําหนดตําแหน่งอื่นที่ ก.ค.ศ. เทียบเท่า เพื่อกําหนดเป็นคุณสมบัติเฉพาะสําหรับตําแหน่งรองศึกษาธิการจังหวัดได้แก่
ตําแหน่งข้าราชการครูและบุคลากร
ทางการศึกษา
ตําแหน่งอื่นที่ ก.ค.ศ. เทียบเท่า
1.1 ประเภทอํานวยการ ระดับต้น
- ตําแหน่งที่เทียบเท่ากับตําแหน่งประเภทอํานวยการ ระดับต้น ได้แก่
1) ผู้อํานวยการสถานศึกษา วิทยฐานะไม่ต่ํากว่าวิทยฐานะชํานาญการพิเศษ
2) ผู้อํานวยการ สช.อําเภอ วิทยฐานะไม่ต่ํากว่าวิทยฐานะชํานาญการพิเศษ
3) ข้าราชการพลเรือนสามัญ ตําแหน่งประเภทอํานวยการ ระดับต้น
4) ข้าราชการพลเรือนสามัญ ตําแหน่งที่ ก.พ. เทียบเท่ากับประเภทอํานวยการ ระดับต้น
1.2 รองผู้อํานวยการสํานักงานเขตพื้นที่การศึกษา/รองผู้อํานวยการสํานักงาน กศน.จังหวัด/กทม. /รองผู้อํานวยการสํานักงานการศึกษาเอกชนจังหวัด
- ไม่มีตําแหน่งข้าราชการครูและบุคลากรทางการศึกษาที่จะกําหนดให้เทียบเท่ากับตําแหน่งต่าง ๆ ดังกล่าว
1.3 ประเภทวิชาการ ระดับชํานาญการพิเศษ
- ตําแหน่งที่เทียบเท่ากับตําแหน่งประเภทวิชาการ ระดับชํานาญการพิเศษ ได้แก่
1) ครู วิทยฐานะไม่ต่ํากว่าวิทยฐานะชํานาญการพิเศษ
2) ศึกษานิเทศก์ วิทยฐานะไม่ต่ํากว่าวิทยฐานะชํานาญการพิเศษ
3) รองผู้อํานวยการสถานศึกษา วิทยฐานะไม่ต่ํากว่าวิทยฐานะชํานาญการพิเศษ
4) ข้าราชการพลเรือนสามัญ ตําแหน่งประเภทวิชาการ ระดับชํานาญการพิเศษ
1.4 ประเภททั่วไป ระดับอาวุโส
-ข้าราชการพลเรือนสามัญ ตําแหน่งประเภททั่วไป ระดับอาวุโส
•เลือกอนุกรรมการผู้ทรงคุณวุฒิด้านการบริหารงานบุคคล ด้านกฎหมาย ด้านการศึกษา และด้านการเงินการคลัง ด้านละ 1 คน อนุกรรมการข้าราชการครูและบุคลากรทางการศึกษา จํานวน 3 คน เพื่อเสนอแต่งตั้งเป็นอนุกรรมการใน อ.ก.ค.ศ.สํานักงานปลัดกระทรวงศึกษาธิการดังนี้
- อนุกรรมการผู้ทรงคุณวุฒิด้านการบริหารงานบุคคล ด้านกฎหมาย ด้านการศึกษา และด้านการเงินการคลังได้แก่นายวิวัฒน์แหวนหล่อ,นายกิตติรัตน์มังคละคีรี, นายวัชรินทร์จําปี และนางผานิตย์ มีสุนทร
-อนุกรรมการข้าราชการครูและบุคลากรทางการศึกษาได้แก่ว่าที่ร้อยตรี อานนท์สุขภาคกิจ,ว่าที่ร้อยตรี สมปอง วิมาโร และนายสมคิด เจ้ยชุม
นอกจากนี้ ได้รับทราบการเสนออนุกรรมการข้าราชการในสังกัดที่ดํารงตําแหน่งประเภทบริหาร หรือประเภทวิชาการ จํานวน 3 คน และอนุกรรมการผู้แทนสํานักงาน ก.ค.ศ. ซึ่งได้แก่ นายประเสริฐ บุญเรือง รองปลัดกระทรวงศึกษาธิการ, นายกฤตชัย อรุณรัตน์ เลขาธิการ กศน., นายพะโยม ชิณวงศ์ เลขาธิการ กช. และนายพินิจศักดิ์ สุวรรณรังค์ เลขาธิการ ก.ค.ศ.
•เลือกอนุกรรมการผู้ทรงคุณวุฒิด้านการบริหารงานบุคคล ด้านกฎหมาย ด้านการศึกษา และด้านการเงินการคลัง ด้านละ 1 คน อนุกรรมการข้าราชการครูและบุคลากรทางการศึกษา จํานวน 3 คน เพื่อเสนอแต่งตั้งเป็นอนุกรรมการใน อ.ก.ค.ศ.สํานักงานคณะกรรมการการอาชีวศึกษาดังนี้
- อนุกรรมการผู้ทรงคุณวุฒิด้านการบริหารงานบุคคล ด้านกฎหมาย ด้านการศึกษา และด้านการเงินการคลังได้แก่นายนนทพงศ์ ยอดทอง,นายทบทวนชํานาญค้า,นายอดิพลไผ่แสวง และนายเริงจิตร์ ลาภมีสม
-อนุกรรมการข้าราชการครูและบุคลากรทางการศึกษาได้แก่นายบุญลือ ทองเกตแก้ว,ว่าที่ร้อยตรี ชอบสมบุญเพ็ญ และนางผ่องพรรณจรัสจินดา
นอกจากนี้ ได้รับทราบการเสนออนุกรรมการข้าราชการในสังกัดที่ดํารงตําแหน่งประเภทบริหาร หรือประเภทวิชาการ จํานวน 3 คน และอนุกรรมการผู้แทนสํานักงาน ก.ค.ศ. ได้แก่ นายบุญส่ง จําปาโพธิ์ รองเลขาธิการคณะกรรมการการอาชีวศึกษา, นายสาโรจน์ ขอจ่วนเตี๋ยว ผอ.วิทยาลัย รักษาการในตําแหน่งที่ปรึกษาด้านมาตรฐานอาชีวศึกษาช่างอุตสาหกรรม, นายพรรษา ฉายกล้า ตําแหน่งครู วิทยฐานะครูเชี่ยวชาญ และนายยศพลเวณุโกเศศ ผู้เชี่ยวชาญเฉพาะด้านพัฒนาระบบบริหารงานบุคคล สํานักงาน ก.ค.ศ.
•อนุมัติจัดสรรคืนอัตราว่างจากผลการเกษียณอายุราชการของข้าราชการครูและบุคลากรทางการศึกษา เมื่อสิ้นปีงบประมาณ พ.ศ.2560จํานวน 24,163 อัตราให้กับส่วนราชการต่าง ๆดังนี้
ที่
ส่วนราชการ
ตําแหน่ง
จํานวน(อัตรา)
1.
สํานักงานคณะกรรมการการอุดมศึกษา (สถาบันวิทยาลัยชุมชน)
ครูผู้ช่วย
รวม
2.
สํานักงานปลัดกระทรวงศึกษาธิการ
เจ้าหน้าที่บริหารการศึกษา
ศึกษานิเทศก์
บุคลากรทางการศึกษาอื่นตามมาตรา 38 ค.(2)
รวม
3.
สํานักงานส่งเสริมการศึกษานอกระบบและการศึกษาตามอัธยาศัย
ผู้อํานวยการสํานักงาน กศน.จังหวัด
รองผู้อํานวยการสํานักงาน กศน.จังหวัด
ผู้อํานวยการสถานศึกษา
รองผู้อํานวยการสถานศึกษา
ครูผู้ช่วย
ศึกษานิเทศก์
บุคลากรทางการศึกษาศึกษาอื่นตามมาตรา 38 ค.(2)
รวม
4.
สํานักงานคณะกรรมการการอาชีวศึกษา
ผู้อํานวยการสถานศึกษา
รองผู้อํานวยการสถานศึกษา
ครูผู้ช่วย
รวม
5.
สํานักงานคณะกรรมการการศึกษาขั้นพื้นฐาน
ผู้อํานวยการสํานักงานเขตพื้นที่การศึกษา
รองผู้อํานวยการสํานักงานเขตพื้นที่การศึกษา
ผู้อํานวยการสถานศึกษา
รองผู้อํานวยการสถานศึกษา
ครูผู้ช่วย
ศึกษานิเทศก์
บุคลากรทางการศึกษาศึกษาอื่นตามมาตรา 38 ค.(2)
รวม
6.
สถาบันบัณฑิตพัฒนศิลป์
รองผู้อํานวยการสถานศึกษา
อาจารย์
ครูผู้ช่วย
บุคลากรทางการศึกษาอื่นตามมาตรา 38 ค.(2)
รวม
7.
สถาบันการพลศึกษา
อาจารย์
ครูผู้ช่วย
บุคลากรทางการศึกษาอื่นตามมาตรา 38 ค.(2)
รวม
รวมทั้งสิ้น
ทั้งนี้ การอนุมัติจัดสรรคืนอัตราว่างของข้าราชการครูและบุคลากรทางการศึกษา จากผลการเกษียณอายุราชการ ให้ส่วนราชการดําเนินการเกลี่ยอัตรากําลังที่ได้รับการอนุมัติไปกําหนดตําแหน่งในหน่วยงานการศึกษาตามเงื่อนไขที่ คปร.กําหนดโดยเคร่งครัด ตําแหน่งที่กําหนดต้องมีจํานวนและประเภทตําแหน่งตามที่ ก.ค.ศ.กําหนด และให้กําหนดตําแหน่งในหน่วยงานการศึกษาที่มีอัตรากําลังไม่เกินกรอบอัตรากําลังหรือเกณฑ์มาตรฐานอัตรากําลังที่ ก.ค.ศ.กําหนดโดยให้ใช้อัตรากําลังได้ตั้งแต่วันที่ 1 ตุลาคม 2560
ทั้งนี้ให้สํานักงาน กศน. สํานักงานคณะกรรมการการอาชีวศึกษา และสํานักงานคณะกรรมการการศึกษาขั้นพื้นฐาน กันอัตราตําแหน่งครูผู้ช่วยที่ได้รับจัดสรรคืน เพื่อรองรับการบรรจุบุคคลตามโครงการผลิตครูเพื่อพัฒนาท้องถิ่น ตามมติ ครม.และที่ประชุมกระทรวงศึกษาธิการ ไม่เกินร้อยละ 25 ของอัตราตําแหน่งข้าราชการครูที่เกษียณอายุราชการในรอบ 10 ปี (ปี พ.ศ.2559-2568) โดยให้เป็นไปตามข้อตกลงของสํานักงานคณะกรรมการการอุดมศึกษากับส่วนราชการนั้น ๆ และมอบหลักการให้สํานักงาน ก.ค.ศ. เสนอเรื่องการขอยกเว้นเงื่อนไขการจัดสรรคืนอัตราข้าราชการครูและบุคลากรทางการศึกษาจากผลการเกษียณอายุราชการให้กับสถานศึกษาที่มีนักเรียนน้อยกว่า 250 คน ที่ตั้งอยู่ในพื้นที่ปกติ สังกัด สพฐ. เมื่อสิ้นปีงบประมาณ พ.ศ. 2559 และเสนอ ก.ค.ศ. และ คปร.เพื่อพิจารณาต่อไป
นอกจากนี้ ที่ประชุมได้อนุมัติจัดสรรคืนอัตราว่างจากผลการเกษียณอายุราชการของข้าราชการครูและบุคลากรทางการศึกษา เมื่อสิ้นปีงบประมาณ พ.ศ. 2560ให้สํานักงานคณะกรรมการส่งเสริมการศึกษาเอกชน จํานวน 1 อัตราได้แก่ ตําแหน่งผู้อํานวยการสํานักงานการศึกษาเอกชนอําเภอ
•เห็นชอบให้เสนอคณะกรรมการกําหนดเป้าหมายและนโยบายกําลังคนภาครัฐ (คปร.) เพื่อเสนอให้คณะรัฐมนตรีพิจารณายกเว้นเงื่อนไขการจัดสรรคืนอัตราว่างจากผลการเกษียณอายุราชการของข้าราชการครูเฉพาะสิ้นปีงบประมาณ พ.ศ. 2559 คืนให้กับโรงเรียนประถมศึกษาและโรงเรียนประถมศึกษาขยายโอกาสที่มีจํานวนนักเรียนน้อยกว่า 250 คนที่ตั้งอยู่ในพื้นที่ปกติแต่ประสบปัญหาการขาดแคลนอัตรากําลังครู จาก 41 เขตพื้นที่การศึกษา จํานวนทั้งสิ้น 1,008 แห่ง จํานวน 1,206 อัตรา
•เห็นชอบกําหนดแนวปฏิบัติในการดําเนินการที่เกี่ยวข้องสําหรับข้าราชการครูที่ไปช่วยปฏิบัติหน้าที่สอนในโรงเรียนวังไกลกังวลจังหวัดประจวบคีรีขันธ์ได้แก่
แนวปฏิบัติเกี่ยวกับการย้ายข้าราชการครูและบุคลากรทางการศึกษา สายงานการสอน ไปแต่งตั้งให้ดํารงตําแหน่งเดิมในโรงเรียนหัวหิน สังกัดสํานักงานเขตพื้นที่การศึกษามัธยมศึกษา (สพม.) เขต 10 เพื่อไปช่วยปฏิบัติหน้าที่สอนในโรงเรียนวังไกลกังวล
แนวปฏิบัติในการคัดเลือกบุคคลเพื่อบรรจุและแต่งตั้งเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย ไปบรรจุและแต่งตั้งในโรงเรียนหัวหิน สังกัด สพม. เขต 10 เพื่อไปช่วยปฏิบัติหน้าที่สอนในโรงเรียนวังไกลกังวล
แนวปฏิบัติในการเตรียมความพร้อมและพัฒนาอย่างเข้มสําหรับครูผู้ช่วยโรงเรียนหัวหิน สังกัด สพม. เขต 10 เพื่อไปช่วยปฏิบัติหน้าที่สอนในโรงเรียนวังไกลกังวล
แนวปฏิบัติการเบิกจ่ายเงินวิทยฐานะของข้าราชการครูและบุคลากรทางการศึกษา โรงเรียนหัวหิน สังกัด สพม. เขต 10 เพื่อไปช่วยปฏิบัติหน้าที่สอนในโรงเรียนวังไกลกังวล
แนวปฏิบัติการให้ข้าราชการครูและบุคลากรทางการศึกษาที่ไปช่วยราชการในสถานศึกษาตามโครงการพระราชดําริ มีวิทยฐานะหรือเลื่อนวิทยฐานะ (สายงานการสอน)
ทั้งนี้ เห็นควรกําหนดเงื่อนไขในการใช้ตําแหน่งว่าง ดังนี้
ให้พิจารณากําหนดสัดส่วนเพื่อใช้ในการรับย้ายและการคัดเลือก ได้ตามความเหมาะสมและความจําเป็นของสถานศึกษา
การกําหนดวิชาเอกเพื่อใช้ในการรับย้ายและการคัดเลือก ให้พิจารณาตามความเหมาะสมและความจําเป็นของสถานศึกษา
ให้ใช้ตําแหน่งว่างพิจารณารับย้ายก่อน หากมีตําแหน่งว่างเหลือจากการรับย้าย ให้นําตําแหน่งดังกล่าวไปใช้ในการคัดเลือกได้
ผู้ได้รับการย้ายและผู้ที่ได้รับการคัดเลือกและรับการบรรจุและแต่งตั้งให้ดํารงตําแหน่งครูผู้ช่วย โรงเรียนหัวหิน สังกัด สพม.เขต 10 เพื่อไปช่วยปฏิบัติหน้าที่สอนในโรงเรียนวังไกลกังวล จากจะขอไปดํารงตําแหน่งนอกสังกัดเดิม ต้องมีระยะเวลาปฏิบัติหน้าที่สอนอยู่ในโรงเรียนวังไกลกังวลเป็นเวลาไม่น้อยกว่า 5 ปี
ให้ใช้แนวปฏิบัติเกี่ยวกับการย้าย ฯ นี้ เฉพาะการย้ายครั้งที่ 2 ปี พ.ศ. 2560 เท่านั้น
•เห็นชอบให้ข้าราชการครูและบุคลากรทางการศึกษา ผู้ดํารงตําแหน่งครูผู้ช่วยหรือตําแหน่งครู ที่มีวิทยฐานะ เข้ารับการพัฒนาในหลักสูตรที่สถาบันคุรุพัฒนาให้การรับรองจํานวน 1,455 หลักสูตรประจําปีงบประมาณ พ.ศ.2560 ใช้ได้กับทุกวิทยฐานะ ในช่วงเปลี่ยนผ่าน จนกว่า ก.ค.ศ. จะกําหนดเป็นอย่างอื่น
ดรุวรรณ บุญมาก, บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ